Дадатак 10

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА прАДМЕТА «ГЕАГРАФІЯ»**

**1. Вучэбныя праграмы**

У 2025/2026 навучальным годзе выкарыстоўваюцца вучэбныя праграмы па вучэбным прадмеце «Геаграфія», зацверджаныя Міністэрствам адукацыі Рэспублікі Беларусь у 2025 годзе.

**Звяртаем увагу**, што ў вучэбную праграму па вучэбным прадмеце «Геаграфія» для IX класа ўнесены наступныя змяненні:

тэма 2 «Прыродныя ўмовы і рэсурсы Беларусі»: *удакладнены* змест вучэбнага матэрыялу аб фарміраванні платформеннага чахла – «фарміраванне платформеннага чахла ў дачацвярцічны час»; *выключаны* вучэбны матэрыял аб вадкіх карысных выкапнях; *удакладнены* змест вучэбнага матэрыялу аб тыпах рэльефу – «генетычныя тыпы рэльефу»; паняцце «тэктанічная будова» заменена на «геалагічная будова», «паліўныя карысныя выкапні» заменена на «гаручыя карысныя выкапні»; у асноўных патрабаваннях да вынікаў вучэбнай дзейнасці вучняў *выключана* ўменне разлічваць падзенне і ўхіл ракі;

тэма 4 «Прыроднае раянаванне Беларусі»: у рубрыку «Асноўныя патрабаванні да вынікаў вучэбнай дзейнасці вучняў» *дададзена* ўменне «паказваць на карце Заходне-Беларускую правінцыю»;

тэма 5 «Геаграфія насельніцтва»: у рубрыцы «Асноўныя патрабаванні да вынікаў вучэбнай дзейнасці вучняў» паняцце «горад-спадарожнік» *перанесена* ў «ведаць на ўзроўні ўяўлення»;

тэма 6 «Геаграфія гаспадаркі і знешнеэканамічныя сувязі Беларусі»: *выключаны* вучэбны матэрыял аб асноўных рэгіянальных цэнтрах краіны; у рубрыцы «Асноўныя патрабаванні да вынікаў вучэбнай дзейнасці вучняў» паняцце «сумеснае прадпрыемства» *перанесена* ў «ведаць на ўзроўні ўяўлення».

Колькасць вучэбных тыдняў у X класе з 2025/2026 навучальнага года скарацілася і складае 34 вучэбныя тыдні (пункт 2 артыкула 150 Кодэкса Рэспублікі Беларусь аб адукацыі). У сувязі з гэтым у вучэбную праграму для X класа ўнесены наступныя змяненні:

на базавым узроўні прадугледжаны 34 вучэбныя гадзіны: на вывучэнне вучэбнай тэмы «Палітычная геаграфія і геапалітыка» прадугледжана 1 гадзіна. Выключана вывучэнне вучэбнага матэрыялу аб прадмеце палітычнай геаграфіі, пагранічных спрэчках, прыкладной ролі палітычнай геаграфіі, аб’екце і прадмеце геапалітыкі, электаральнай геаграфіі; паняцце «геапалітычнае поле».

на павышаным узроўні – прадугледжаны 102 вучэбныя гадзіны;

на вывучэнне вучэбнай тэмы «Геаграфія прамысловасці свету» прадугледжана 18 вучэбных гадзін (было 20 гадзін).

Усе вучэбныя праграмы размешчаны на нацыянальным адукацыйным партале: *<https://adu.by>/* *[Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Геаграфія](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/geografiya.html).*

**2. Вучэбныя выданні**

Да 2025/2026 навучальнага года перавыдадзены з улікам вопытнай праверкі, вывучэння меркаванняў настаўнікаў і вучняў вучэбны дапаможнік:

Брылеўскі, М. М. Геаграфія. Геаграфія Беларусі: вучэбны дапаможнік для 9 класа ўстаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / М. М. Брылеўскі, А. У. Клімовіч. – Мінск : Адукацыя і выхаванне, 2025;

Брилевский, М. Н. География. География Беларуси: учебное пособие для 9 класса учреждений образования, реализующих образовательные программы общего среднего образования, с русским языком обучения и воспитания / М. Н. Брилевский, А. В. Климович. – Минск : Адукацыя і выхаванне, 2025.

Вучэбны дапаможнік прайшоў вопытную праверку ў 2021/2022 навучальным годзе і быў дапрацаваны з улікам атрыманых заўваг: скарочаны аб’ёмы некаторых параграфаў, абноўлены статыстычны і факталагічны матэрыял вучэбнага дапаможніка, дапрацаваны метадычны апарат, абноўлены ілюстрацыйны і дадатковы матэрыялы.

З мэтай удасканалення выхаваўчага патэнцыялу ў змест вучэбнага дапаможніка «Геаграфія. Геаграфія Беларусі» для 9 класа аўтараў М. М. Брылеўскага, А. У. Клімовіч уключана новая рубрыка «Гонар за Беларусь», у якой змяшчаецца інфармацыя аб дасягненнях Рэспублікі Беларусь у розных сферах дзейнасці, галоўных брэндах краіны, што спрыяе фарміраванню ў вучняў пачуцця патрыятызму і гонару за сваю краіну. Вучэбны дапаможнік дапоўнены тэкстамі і заданнямі, змест якіх дазваляе прывіваць павагу да сваёй краіны, да яе нацыянальных традыцый, гісторыі і культуры.

Электронныя версіі вучэбных дапаможнікаў размешчаны на нацыянальным адукацыйным партале: [*http://e-padruchnik.adu.by*](http://e-padruchnik.adu.by/)*.*

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/geografiya.html)*.*

Інфармацыя аб вучэбна-метадычным забеспячэнні адукацыйнага працэсу па вучэбным прадмеце «Геаграфія» ў 2025/2026 навучальным годзе размешчана на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/geografiya.html)*.*

**3. Арганізацыя адукацыйнага працэсу пры вывучэнні вучэбнага прадмета на павышаным узроўні**

На II ступені агульнай сярэдняй адукацыі вучэбны прадмет «Геаграфія» можа вывучацца на павышаным узроўні ў VIII і IX класах у аб’ёме не больш за дзве дадатковыя вучэбныя гадзіны на тыдзень.

Рэкамендацыі па арганізацыі вывучэння вучэбнага прадмета «Геаграфія» на павышаным узроўні ў VIII і IX класах размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Геаграфія.*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/geografiya.html)

Пры вывучэнні вучэбнага прадмета «Геаграфія» ў X і XI класах на павышаным узроўні выкарыстоўваюцца электронныя дадаткі, размешчаныя на рэсурсе [*profil.adu.by*](http://profil.adu.by/)*.*

Метадычныя рэкамендацыі па арганізацыі адукацыйнага працэсу на павышаным узроўні ў X–XI класах устаноў агульнай сярэдняй адукацыі размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Геаграфія.*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/geografiya.html)

**4. Асаблівасці тыпавога вучэбнага плана ліцэя**

Пастановай Міністэрства адукацыі Рэспублікі Беларусь ад 23.04.2025 № 75 зацверджаны тыпавы вучэбны план ліцэя.

У адпаведнасці з тыпавым вучэбным планам ліцэя магчымы два варыянты вывучэння вучэбнага прадмета «Геаграфія» на базавым узроўні:

у X **і** ў XI класах (на вывучэнне вучэбнага прадмета адводзіцца 1 вучэбная гадзіна на тыдзень у кожным класе);

у X **або** ў XI класе (на вывучэнне вучэбнага прадмета адводзяцца 2 вучэбныя гадзіны на тыдзень у адпаведным класе).

Размеркаванне вучэбных гадзін па тэмах для вывучэння вучэбнага прадмета «Геаграфія» на базавым узроўні ў X **або** ў XI класе (2 вучэбныя гадзіны на тыдзень) выглядае наступным чынам:

|  |  |  |
| --- | --- | --- |
| **Тэма вучэбнай праграмы** | **Колькасць гадзін на вывучэнне тэмы ў X класе** | **Колькасць гадзін на вывучэнне тэмы ў XІ класе** |
| Уводзіны | 1 | 1 |
| Дынаміка палітычнай карты свету | 2 | 2 |
| Палітычная геаграфія і геапалітыка | 1 | 1 |
| Геаграфія дэмаграфічных працэсаў | 4 | 4 |
| Геаграфія міжнароднай міграцыі | 3 | 3 |
| Геаграфія рассялення свету | 3 | 3 |
| Структура і фактары развіцця сусветнай гаспадаркі | 4 | 4 |
| Геаграфія сельскай гаспадаркі свету | 2 | 2 |
| Геаграфія прамысловасці свету | 7 | 7 |
| Геаграфія сектара паслуг свету | 5 | 5 |
| Абагульняльнае паўтарэнне | 2 | 2 |
| Уводзіны | 1 | 1 |
| Геаэкалагічныя праблемы літасферы | 3 | 3 |
| Геаэкалагічныя праблемы атмасферы | 3 | 3 |
| Геаэкалагічныя праблемы гідрасферы | 3 | 3 |
| Геаэкалагічныя праблемы біясферы | 3 | 3 |
| Дэмаграфічныя праблемы | 2 | 2 |
| Харчовая праблема | 2 | 2 |
| Праблема вычарпання мінеральна-сыравінных рэсурсаў свету | 2 | 2 |
| Энергетычная праблема | 2 | 2 |
| Геапалітычныя праблемы | 4 | 4 |
| Рацыянальнае прыродакарыстанне і ўстойлівае развіццё чалавецтва | 4 | 4 |
| Заключэнне | 1 | 1 |
| Абагульняльнае паўтарэнне | 2 | 2 |
| **Усяго:** | 66+2  резервовыя гадзіны | 66+2  резервовыя гадзіны |

Для вывучэння вучэбнага прадмета «Геаграфія» на павышаным узроўні, згодна з тыпавым вучэбным планам ліцэя, устаноўлены дыяпазон 3-4 вучэбныя гадзіны на тыдзень. Магчымы два варыянты вывучэння вучэбнага прадмета «Геаграфія» на павышаным узроўні:

у X **і** XI класах (на вывучэнне вучэбнага прадмета адводзіцца 3 вучэбныя гадзіны на тыдзень у кожным класе, усяго 204 гадзіны);

у X **і** XI класах (на вывучэнне вучэбнага прадмета адводзіцца 4 вучэбныя гадзіны на тыдзень у кожным класе, усяго 272 гадзіны).

Размеркаванне вучэбных гадзін па тэмах для вывучэння вучэбнага прадмета «Геаграфія» на павышаным узроўні ў X **і** XI класах (4 вучэбныя гадзіны на тыдзень) выглядае наступным чынам:

|  |  |  |
| --- | --- | --- |
| **Клас** | **Тэмы вучэбнай праграмы** | **Колькасць гадзін на вывучэнне тэмы** |
| X | Уводзіны | 1 |
| Дынаміка палітычнай карты свету | 4 |
| Палітычная геаграфія і геапалітыка | 3 |
| Геаграфія дэмаграфічных працэсаў | 14 |
| Геаграфія міжнароднай міграцыі | 9 |
| Геаграфія рассялення свету | 15 |
| Структура і фактары развіцця сусветнай гаспадаркі | 19 |
| Геаграфія сельскай гаспадаркі свету | 12 |
| Геаграфія лясной гаспадаркі свету | 4 |
| Геаграфія рыбалоўства і аквакультуры | 3 |
| Геаграфія прамысловасці свету | 28 |
| Геаграфія сектара паслуг свету | 17 |
| Заключэнне | 1 |
| Абагульняльнае паўтарэнне | 4 |
| **Усяго:** | | 134+2 рэзервовыя гадзіны |
| XI | Уводзіны | 1 |
| Геаэкалагічныя праблемы літасферы | 10 |
| Геаэкалагічныя праблемы атмасферы | 15 |
| Геаэкалагічныя праблемы гідрасферы | 15 |
| Геаэкалагічныя праблемы біясферы | 15 |
| Дэмаграфічныя праблемы | 15 |
| Праблема ўрбанізацыі | 10 |
| Харчовая праблема | 8 |
| Праблема вычарпання мінеральна-сыравінных рэсурсаў свету | 8 |
| Энергетычная праблема | 8 |
| Геапалітычныя праблемы | 10 |
| Рацыянальнае прыродакарыстанне і ўстойлівае развіццё чалавецтва | 8 |
| Заключэнне | 2 |
| Абагульняльнае паўтарэнне | 9 |
| **Усяго:** | | 134+2 рэзервовыя гадзіны |

**5. Асаблівасці арганізацыі адукацыйнага працэсу**

Пры арганізацыі адукацыйнага працэсу настаўнік абавязаны забяспечыць выкананне патрабаванняў вучэбнай праграмы па вучэбным прадмеце. На аснове вучэбнай праграмы складаецца каляндарна-тэматычнае планаванне, распрацоўваецца паўрочнае планаванне з улікам рэальных умоў навучання і выхавання ў канкрэтным класе. Мэты і задачы ўрокаў павінны быць арыентаваны на дасягненне патрабаванняў да вынікаў вучэбнай дзейнасці вучняў, указаных пасля кожнай тэмы вучэбнай праграмы.

Асаблівую ўвагу пры навучанні геаграфіі неабходна звярнуць на фарміраванне ў вучняў уменняў чытаць ***геаграфічную карту***, выкарыстоўваць яе як крыніцу ведаў. Сфарміраванасць картаграфічных уменняў і навыкаў вучняў – адно з патрабаванняў да вынікаў вучэбнай дзейнасці вучняў па вучэбным прадмеце «Геаграфія». Работа з вучэбнымі картамі ў працэсе навучання геаграфіі з’яўляецца абавязковай. З мэтай фарміравання ў вучняў картаграфічных уменняў і навыкаў рэкамендуецца выкарыстоўваць вучэбныя насценныя і контурныя карты, вучэбныя атласы.

Вучэбныя картаграфічныя выданні неабходна выкарыстоўваць на ўсіх этапах навучання: пры вывучэнні новага вучэбнага матэрыялу, замацаванні і абагульненні вывучанага матэрыялу, праверцы ведаў і ўменняў. Пералік вучэбных насценных карт, вучэбных атласаў і контурных карт (выдадзены РУП «Белкартаграфія»), якія могуць выкарыстоўвацца ў адукацыйным працэсе па вучэбным прадмеце «Геаграфія», размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Геаграфія.*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/geografiya.html)

Тыраж насценных карт і атласаў фарміруецца з улікам заказаў, якія паступаюць ад структурных падраздзяленняў, што ажыццяўляюць дзяржаўна-ўладныя паўнамоцтвы ў сферы адукацыі. Атласы заказваюцца на кожнага вучня, насценныя карты – з разліку 1 экзэмпляр на ўстанову адукацыі. Тэрмін выкарыстання вучэбных насценных карт і атласаў складае 5–6 гадоў.

**Фарміраванне функцыянальнай адукаванасці вучняў**

З 2023 года ў Беларусі праводзіцца Нацыянальнае даследаванне якасці адукацыі (НДЯА), накіраванае на дыягностыку сфарміраванасці функцыянальнай адукаванасці вучняў. У лістападзе–снежні 2025 года плануецца правядзенне рэпетыцыйнага НДЯА, асноўнай мэтай якога з’яўляецца падрыхтоўка вучняў да маштабнага даследавання ў 2026 годзе.

Фарміраванне ў вучняў функцыянальнай адукаванасці сродкамі вучэбнага прадмета прадугледжвае развіццё здольнасцей выкарыстоўваць набытыя веды, уменні і навыкі для вырашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Падрыхтавана серыя вучэбна-метадычных комплексаў (ВМК) факультатыўных заняткаў па фарміраванні функцыянальнай адукаванасці вучняў з дапамогай арганізацыі праектнай дзейнасці. ВМК факультатыўных заняткаў размешчаны на нацыянальным адукацыйным партале: *<https://adu.by>/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Вучэбна-метадычныя комплексы факультатыўных заняткаў па фарміраванні функцыянальнай адукаванасці вучняў*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html)*.*

Карысная інфармацыя па фарміраванні ў вучняў функцыянальнай адукаванасці (навукова-метадычныя публікацыі па пытаннях фарміравання і ацэнкі функцыянальнай адукаванасці, памяткі для вучняў і бацькоў, трэніровачныя заданні НДЯА і інш.) размешчана на нацыянальным адукацыйным партале: [*https://adu.by*](https://adu.by)*/* [*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html). Выканаць трэніровачныя заданні можна на платформе [*https://niko.unibel.by*](https://niko.unibel.by)*.*

***Вучэбныя праграмы факультатыўных заняткаў***

У 2025/2026 навучальным годзе рэкамендуецца выкарыстоўваць ВМК факультатыўных заняткаў па фарміраванні функцыянальнай адукаванасці сродкамі праектнай дзейнасці. Поўны пералік ВМК факультатыўных заняткаў размешчаны на нацыянальным адукацыйным партале: *https://adu.by/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы. Вучэбныя праграмы факультатыўных заняткаў па фарміраванні функцыянальнай адукаванасці*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/uchebno-metodicheskie-kompleksy-fakultativnykh-zanyatij-po-formirovaniyu-funktsionalnoj-gramotnosti-uchashchikhsya-v-xi-klassov.html).

Пры падрыхтоўцы да цэнтралізаванага экзамену і цэнтралізаванага тэсціравання рэкамендуецца выкарыстоўваць вучэбную праграму факультатыўных заняткаў «Абагульняючыя заняткі па геаграфіі» для X–XI класаў устаноў адукацыі, якія рэалізуюць адукацыйныя праграмы агульнай сярэдняй адукацыі, «Геаграфія: абагульняльнае паўтарэнне» для XI класа ўстаноў адукацыі, якія рэалізуюць адукацыйныя праграмы агульнай сярэдняй адукацыі. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2025/2026 навучальны год / Агульная сярэдняя адукацыя / Вучэбныя прадметы. V–XI класы / Геаграфія*](https://adu.by/ru/homeru/obrazovatelnyj-protsess/obshchee-srednee-obrazovanie/uchebnye-predmety-v-xi-klassy/geografiya.html)*.*

Для забеспячэння дапрофільнай падрыхтоўкі (VIII–IX класы) і профільнага навучання (X–XI класы) распрацаваны заданні па вучэбным прадмеце «Геаграфія» на аснове інфармацыйных тэхналогій. Сутнасць распрацаваных заданняў заключаецца ў засваенні вучнямі інфармацыйных тэхналогій пры вывучэнні вучэбнага матэрыялу па геаграфіі. Заданні будуць спрыяць павышэнню інфармацыйна-камунікацыйнай кампетэнтнасці вучняў; фарміраванню навыкаў выкарыстання інфармацыйных тэхналогій; засваенню новага інструментарыя для выканання практыка-арыентаваных заданняў; развіццю ўменняў, якія дазваляюць абменьвацца інфармацыяй з дапамогай сучасных інфармацыйных тэхналогій.

Комплексы заданняў размешчаны на нацыянальным адукацыйным партале ў раздзеле «Профільнае навучанне»: [*http://profil.adu.by*](http://profil.adu.by)*.*

**Рэалізацыя выхаваўчага патэнцыялу вучэбнага прадмета**

**Звяртаем увагу**, што Дырэктывай Прэзідэнта Рэспублікі Беларусь № 12 ад 9 красавіка 2025 г. «Аб рэалізацыі асноў ідэалогіі беларускай дзяржавы» зацверджаны асновы ідэалогіі беларускай дзяржавы. Адукацыя вызначана адной з прыярытэтных сфер, у якіх ідэалагічная работа знаходзіцца пад асаблівым кантролем дзяржавы.

Рэалізацыя ў адукацыйным працэсе выхаваўчага патэнцыялу вучэбнага прадмета «Геаграфія» будзе садзейнічаць вырашэнню асноўных задач ідэалагічнай работы, сярод якіх прапаганда дасягненняў Рэспублікі Беларусь, выхаванне патрыятызму, павышэнне асабістай культуры і сацыяльнай адказнасці, выхаванне маральна-псіхалагічных якасцей, якія матывуюць на рашэнне задач паспяховага развіцця краіны.

Рашэнне гэтых задач напрамую звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбных праграмах.

Вывучэнне вучэбнага прадмета «Геаграфія» накіравана на фарміраванне якасцей асобы, якія характарызуюць яе здольнасць да актыўнага праяўлення грамадзянскай пазіцыі. Фарміраваць такія якасці рэкамендуецца з дапамогай далучэння вучня да патрыятычнай дзейнасці, выкарыстоўваючы актыўныя формы і метады навучання і выхавання (дзелавыя і ролевыя гульні, якія мадэлююць сітуацыі праяўлення грамадзянскай пазіцыі; дыскусіі і круглыя сталы на тэмы патрыятызму і любові да Радзімы і інш.). Пры падрыхтоўцы да ўрока педагогу варта надаць асаблівую ўвагу зместу вучэбнага матэрыялу, які дазваляе раскрыць прыгажосць і непаўторнасць нашай краіны, спрыяе фарміраванню ў вучняў патрыятычных пачуццяў.

Адбор вучэбнага матэрыялу для ўрокаў неабходна ажыццяўляць з улікам яго выхаваўчага ўздзеяння на вучняў. Вывучаемы матэрыял павінен прадстаўляць ўзоры маральнасці, патрыятызму, духоўнасці, грамадзянскасці, гуманізму.

Пры падборы дыдактычнага матэрыялу да вучэбных заняткаў рэкамендуецца аддаваць перавагу заданням, накіраваным на фарміраванне эмацыянальна-каштоўнасных адносін вучняў да грамадскіх з’яў, працэсаў, якія вывучаюцца. Эфектыўнымі для рэалізацыі выхаваўчага патэнцыялу ўрока будуць заданні, у якіх вучням прапануецца ацаніць з’явы, працэсы, якія вывучаюцца, праявіць уласную маральную, грамадзянскую пазіцыю, выказаць і абгрунтаваць сваё стаўленне да вывучаемага матэрыялу.

Пры вывучэнні геаграфіі мэтазгодна выкарыстоўваць выданні:

«Я – гражданин Республики Беларусь». – Минск: Адукацыя і выхаванне, 2025;

«Гордость За Беларусь. События. Факты». – Минск: Адукацыя і выхаванне, 2022.

Рэкамендацыі па выкарыстанні ў адукацыйным працэсе ўстаноў агульнай сярэдняй адукацыі вучэбнага выдання «Я – грамадзянін Рэспублікі Беларусь» размешчаны на нацыянальным адукацыйным партале*:* [*https://adu.by/*](https://adu.by/) [*Галоўная / Адукацыйны працэс. 2024/2025 навучальны год / Агульная сярэдняя адукацыя / Метадычныя рэкамендацыі, указанні*.](https://adu.by/ru/homeru/obrazovatelnyj-protsess/obshchee-srednee-obrazovanie/metodicheskie-rekomendatsii-ukazaniya.html)

**Улічваючы вялікі выхаваўчы патэнцыял экскурсій,** значную колькасць экскурсійных аб'ектаў і турыстычных маршрутаў мясцовага значэння, рэкамендуецца прадоўжыць выкарыстанне названай формы работы з улікам прынцыпу тэрытарыяльнай даступнасці. З гэтай мэтай распрацаваны Пералік экскурсійных аб’ектаў і турыстычных маршрутаў, рэкамендаваных для наведвання вучнямі ў рамках правядзення вучэбных, факультатыўных заняткаў, пазакласных мерапрыемстваў з улікам зместу вучэбных праграм па вучэбных прадметах. Дадзены пералік размешчаны на нацыянальным адукацыйным партале: [*https://adu.by/*](https://adu.by/) [*Галоўная / Адукацыйны працэс. 2024/2025 навучальны год / Агульная сярэдняя адукацыя / Метадычныя рэкамендацыі, указанні*.](https://adu.by/ru/homeru/obrazovatelnyj-protsess/obshchee-srednee-obrazovanie/metodicheskie-rekomendatsii-ukazaniya.html)

На нацыянальным адукацыйным партале *(*[*https://adu.by*](https://adu.by)*/* [*Галоўная / Электронныя адукацыйныя рэсурсы / Box Apps*](https://boxapps.adu.by/public/index)*)* размешчаны інтэрактыўныя дыдактычныя матэрыялы па вучэбным прадмеце «Геаграфія», якія накіраваны на актывізацыю пазнавальнай актыўнасці вучняў, фарміраванне іх інфармацыйна-камунікацыйнай кампетэнтнасці.

Інтэрактыўныя дыдактычныя матэрыялы могуць быць выкарыстаны на ўсіх этапах працэсу навучання: пры тлумачэнні новага матэрыялу, замацаванні і паўтарэнні вывучанага матэрыялу, ажыццяўленні кантролю за ўзроўнем засваення ведаў і фарміравання навыкаў і ўменняў. Інтэрактыўныя матэрыялы могуць прымяняцца пры арганізацыі індывідуальнай, групавой і франтальнай форм работы.

**6. Дадатковыя рэсурсы**

Пры арганізацыі адукацыйнага працэсу можна выкарыстоўваць наступныя інтэрнэт-рэсурсы:

[*https://eior.by*](https://eior.by) – адзіны інфармацыйна-адукацыйны рэсурс;

[*http://maps.adu.by*](http://maps.adu.by) *–* набор інтэрактыўных карт для вучэбнага прадмета «Геаграфія»;

[*http://boxapps.adu.by*](http://boxapps.adu.by) *–* інтэрактыўныя дыдактычныя матэрыялы па вучэбным прадмеце «Геаграфія»;

[*https://www.belstat.gov.by*](https://www.belstat.gov.by/)– афіцыйны сайт Нацыянальнага статыстычнага камітэта Рэспублікі Беларусь;

[*https://www.minpriroda.gov.by*](https://www.minpriroda.gov.by) – афіцыйны сайт Міністэрства прыродных рэсурсаў і аховы навакольнага асяроддзя Рэспублікі Беларусь;

[*http://www.minprom.gov.by*](http://www.minprom.gov.by)– афіцыйны сайт Міністэрства прамысловасці Рэспублікі Беларусь.

**7. Метадычная работа**

У 2025/2026 навучальным годзе для арганізацыі дзейнасці метадычных фарміраванняў настаўнікаў геаграфіі прапануецца адзіная тэма «Фарміраванне функцыянальнай адукаванасці вучняў сродкамі вучэбнага прадмета “Геаграфія”».

Мэта метадычнай работы – удасканаленне прафесійнай кампетэнтнасці настаўніка па пытаннях фарміравання функцыянальнай адукаванасці вучняў.

У адпаведнасці з названай мэтай рэкамендуем арганізаваць работу метадычных фарміраванняў: школы маладога настаўніка, творчых і праблемных груп, школьнага, раённага (гарадскога) вучэбна-метадычнага аб’яднання настаўнікаў па вучэбным прадмеце «Геаграфія» і інш. Дзейнасць метадычных фарміраванняў варта планаваць на аснове аналізу вынікаў метадычнай работы за папярэдні навучальны год з улікам прадметна-метадычнага ўзроўню і кваліфікацыі настаўнікаў, іх прафесійных інтарэсаў і запытаў.

На жнівеньскіх прадметных секцыях настаўнікаў геаграфіі рэкамендуецца абмеркаваць наступныя пытанні:

1. Нарматыўнае прававое і навукова-метадычнае забеспячэнне адукацыйнага працэсу па вучэбным прадмеце «Геаграфія» ў 2025/2026 навучальным годзе:

Кодэкс Рэспублікі Беларусь аб адукацыі, іншыя нарматыўныя прававыя акты, якія рэгулююць пытанні арганізацыі адукацыйнага працэсу па вучэбным прадмеце «Геаграфія», асноўныя палажэнні, выхаванне ў сістэме адукацыі, агульныя патрабаванні да арганізацыі адукацыйнага працэсу;

абноўленыя вучэбныя праграмы і вучэбныя дапаможнікі па вучэбным прадмеце «Геаграфія»;

кампаненты вучэбна-метадычных комплексаў у адукацыйным працэсе па вучэбным прадмеце «Геаграфія»;

стварэнне бяспечных умоў арганізацыі адукацыйнага працэсу па геаграфіі;

асаблівасці выкарыстання матэрыялаў адзінага інфармацыйна-адукацыйнага рэсурсу ([*https://eior.by*](https://eior.by/)) у адукацыйным працэсе па вучэбным прадмеце «Геаграфія»;

рэалізацыя выхаваўчага патэнцыялу ўрока геаграфіі;

выкарыстанне эфектыўнага рэгіянальнага педагагічнага вопыту ў рэалізацыі задач Года добраўпарадкавання;

аналіз вынікаў і напрамкі ўдасканалення падрыхтоўкі вучняў да цэнтралізаванага экзамену па вучэбным прадмеце «Геаграфія»;

падрыхтоўка вучняў да рэпетыцыйнага Нацыянальнага даследавання якасці адукацыі;

выяўленне і максімальнае ўцягванне найбольш таленавітых і здольных вучняў у алімпіядны рух праз удзел настаўнікаў і вучняў у вучэбных зменах па вучэбных прадметах «Матэматыка», «Фізіка», «Інфарматыка», «Астраномія», «Хімія», «Біялогія», «Геаграфія» *(*матэрыялы размешчаны нацыянальным адукацыйным партале: [*https://adu.by*](https://adu.by)*/* [*Галоўная/Школа алімпіяднага руху*](https://adu.by/ru/component/content/article/shkola-olimpiadnogo-dvizheniya.html?catid=2&Itemid=101)*).*

2. Аналіз вынікаў работы метадычных фарміраванняў настаўнікаў геаграфіі ў 2024/2025 навучальным годзе. Планаванне работы метадычных фарміраванняў на 2025/2026 навучальны год.

На пасяджэннях метадычных фарміраванняў настаўнікаў геаграфіі на працягу навучальнага года рэкамендуецца разгледзецьтэарэтычныя і практычныя аспекты фарміравання функцыянальнай адукаванасці вучняў, пытанні методыкі выкладання вучэбнага прадмета ў кантэксце разглядаемай тэмы з улікам наяўнага эфектыўнага педагагічнага вопыту настаўнікаў рэгіёна:

выкарыстанне выхаваўчага патэнцыялу вучэбнага прадмета «Геаграфія» для фарміравання асобы вучня як патрыёта і грамадзяніна, яго маральных якасцей; каштоўнасных адносін да свайго здароўя і навакольнага асяроддзя; гатоўнасці да працягу адукацыі і прафесійнага самавызначэння;

прымяненне метадаў прыродазнаўчанавуковага даследавання як сродкаў развіцця ўніверсальных кампетэнцый вучняў;

праектаванне сучаснага ўрока з пазіцыі сістэмна-дзейнаснага і кампетэнтнаснага падыходаў з выкарыстаннем актыўных і інтэрактыўных метадаў навучання;

павышэнне прыродазнаўчанавуковай адукаванасці праз вывучэнне прыродных аб’ектаў і працэсаў на ўроках геаграфіі;

фарміраванне ўменняў аналізу і інтэрпрэтацыі картаграфічнай інфармацыі;

выкарыстанне кампетэнтнаснага-арыентаваных заданняў даследчага, праблемнага характару ў працэсе выкладання вучэбнага прадмета «Геаграфія» для фарміравання функцыянальнай адукаванасці вучняў (чытацкай, інфармацыйнай, мастацка-эстэтычнай, прававой, эканамічнай, прыродазнаўчанавуковай, экалагічнай, матэматычнай);

выкарыстанне лічбавых тэхналогій для арганізацыі адукацыйнага працэсу, уключаючы тэхналогіі штучнага інтэлекту;

асаблівасці арганізацыі адукацыйнага працэсу з мэтай актывізацыі вучэбнай дзейнасці і павышэння ўзроўню навучанасці вучняў з рознымі адукацыйнымі патрэбамі.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў: *(*[*https://www.akademy.by*](https://www.akademy.by)*/* [*Актуальныя матэрыялы / Аб Акадэміі/ Мерапрыемствы, якія праводзяцца ў перыяд паміж павышэннямі кваліфікацыі*](https://www.akademy.by/index.php/ru/aktual/37-anons-2?clckid=41dea54c)*)*.

Навукова-інфармацыйную і арганізацыйна-метадычную дапамогу настаўнікам аказвае навукова-метадычны часопіс «Геаграфія» (дзяржаўная ўстанова «Выдавецтва «Адукацыя і выхаванне»). У часопісе асвятляюцца новыя педагагічныя ідэі і падыходы ў выкладанні геаграфіі, публікуюцца вынікі навуковых даследаванняў, алімпіядныя заданні, планы ўрокаў, матэрыялы для пазакласнай работы, метадычныя рэкамендацыі для маладых настаўнікаў.